पुलिस ने भूखंड से हटवाया अतिक्रमण, पांच गिरफ्तार
डेगाना मार्केट में हॉस्पिटल चौराहा के नजदीक शहर के बीच एक भूखंड से कब्जा हटाने गई डेगाना, पादूकलां गच्छीपुरा पुलिस की भूखंड पर कब्जा जता रहे परिवार से झड़प हो गई।
परिवार की महिलाओं ने भी पुलिस से हाथापाई की। महिला पुलिस का कम जाब्ता होने से पुलिस को परेशानी झेलनी पड़ी। इस दौरान डेगाना सीआई से भी धक्का-मुक्की की गई। हंगामे के दौरान भारी भीड़ एकत्रित हो गई। बड़ी मशक्कत के बाद पुलिस ने कब्जा जमा रहे सांवरराम जाट परिवार की महिलाओं को शांति भंग राजकार्य में बाधा डालने के आरोप में गिरफ्तार कर लिया।
भूखंडको लेकर 1972 से चल रहा था विवाद
उक्तभूखंड पर सांवरराम जाट बनाम देवकरण राठी विवाद 1972 से चला रहा था। पिछले दिनों डेगाना एसीजेएम ने देवकरण राठी पक्ष को कब्जा सौंपने का आदेश दिया था। जिस पर सांवरराम पक्ष के विरोध के बीच डेगाना पुलिस ने कब्जा हटा दिया था। लेकिन कुछ ही दिनों बाद फिर कब्जा कर लिया गया और भूखंड में पालतू जानवर बांध कर पट्टियां भी लगा ली गई। शनिवार को डेगाना थानाधिकारी खेमाराम बिजारणिया जाब्ते के साथ मौके पर पहुंचे और समझाइश से कब्जा हटाने की बात कही। लेकिन विरोधी पक्ष मानने को तैयार नहीं हुआ और पुलिस के साथ ही हाथापाई शुरू कर महिलाओं को आगे कर दिया। पुलिस जाब्ते में दो ही महिला पुलिस होने से कब्जा जमा रहे पक्ष की महिलाओं को काबू नहीं किया जा सका। उग्र होकर पुलिस से धक्का-मुक्की शुरू कर दी। यहां तक कि डेगाना सीआई के साथ भी धक्का-मुक्की हुई, लेकिन पुलिस ने संयम बरतकर हंगामा कर रहे एक-एक आरोपियों को पुलिस जीप में बैठाकर हिरासत में लिया और जेसीबी से भूखंड से कब्जा हटा दिया गया।
कोर्टका आदेश आते ही कर दिया बेचान
प्रथमपक्ष देवकरण राठी ने कोर्ट से फैसला पक्ष में आते ही भूखंड का बेचान कर दिया था। शहर के बीचों बीच स्थित इस भूखंड को रामनिवास खटखड़, सत्यनारायण शर्मा संजय डूकिया ने खरीद लिया। वही सांवरराम जाट पक्ष कब्जा नहीं छोड़ने पर अड़ा रहा।
शांतिभंगके आरोप में 5 को किया गिरफ्तार
डेगानाथानाधिकारी खेमाराम बिजारणिया ने बताया कि उक्त मामले में पुलिस कार्रवाई का विरोध करने पुलिस के कार्य में बाधा डालने की कोशिश में सांवरराम जाट, महेंद्र, सूरजभान, स्वाति गोपी देवी को धारा 151 के तहत गिरफ्तार किया गया। दोनों महिलाओं की जमानत भी हो गई।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva